Návrh

VYHLÁŠKA
Ministerstva zdravotníctva Slovenskej republiky
z. ……..2007

o  podrobnostiach o požiadavkách na telovýchovné zariadenia 


Ministerstvo zdravotníctva Slovenskej republiky podľa § 62 písm. g) zákona č.    /2007 Z. z. o ochrane, podpore a rozvoji verejného zdravia a o zmene a doplnení niektorých zákonov ustanovuje:


§ 1
Predmet úpravy

Táto vyhláška ustanovuje 
a) podrobnosti o požiadavkách na osvetlenie, tepelno-vlhkostnú mikroklímu, vykurovanie a vetranie, na plochu, priestorové usporiadanie a funkčné členenie, vybavenie a             prevádzku telovýchovných zariadení (ďalej len „zariadenie“),
b) náležitosti prevádzkového poriadku zariadenia.


§ 2
Osvetlenie

(1) Umelé osvetlenie otvorených zariadení má byť riešené tak, aby jeho intenzita vyhovovala požiadavkám pre konkrétne športové odvetvie a zároveň neoslňovalo športujúcich ani divákov.
(2) Výsledková tabuľa otvorených zariadení má byť umiestnená na juhozápadnej strane.
(3) Zariadenia v krytých objektoch majú umelé osvetlenie riešené tak, aby jeho intenzita vyhovovala požiadavkám pre športové odvetvie najnáročnejšie na osvetlenie, ktoré sa v ňom má vykonávať a zároveň neoslňovala športovcov ani divákov.
(4) Denné osvetlenie zariadení sa zabezpečuje oknami po bočných stranách telovýchovného zariadenia, ktoré zároveň umožňujú priečne vetranie, pričom je vhodné, aby pozdĺžna os budovy bola orientovaná v smere východ - západ. Pre zábranu oslnenia musia byť zabezpečené prostriedky pre reguláciu denného osvetlenia.
(5) Špecifické požiadavky na umelé osvetlenie telovýchovných zariadení sa zabezpečujú podľa technickej normy STN EN 12 193 Svetlo a osvetlenie. Osvetlenie športovísk.
(6) Spôsob a frekvencia čistenia osvetľovacích telies a okien má byť uvedená v prevádzkovom poriadku. Osvetľovacie telesá a okná majú byť chránené pred rozbitím ochrannými mriežkami, vetracie krídla okien majú byť ovládateľné z podlahy. 


§ 3
Teplota

Podrobnosti o požiadavkách na teplotu, výmenu vzduchu a spôsob vetrania priestorov zariadení sú uvedené v prílohe.
Ak je v zariadení hľadisko, systém vykurovania a vetrania má zabezpečiť, aby v priestore pre divákov teplota neprekročila 25°C.

§ 4
Priestory

(1) Podlaha  športoviska musí byť pružná, ľahko čistiteľná a nekĺzavá s výnimkou povrchov pre vybrané športy, na ktoré sú stanovené špeciálne požiadavky. 
(2) Steny majú byť hladké, bez výstupkov a do výšky min. 200 cm majú byť opatrené povrchovou úpravou alebo obkladom určenými pre daný druh športu.
(3) Konštrukcie a úprava vnútorných povrchov má byť riešená tak, aby sa zabezpečila v telocvičnej sále a hľadisku maximálna doba dozvuku 1,5 s.
(4) Povrchy nemôžu byť lesklé a ich farebné riešenie má byť zvolené tak, aby nezhoršovali svetelné podmienky a zároveň vytvárali súvislé kontrastné pozadie. 
(5) Vstupy a komunikácie pre divákov musia byť oddelené od komunikácií pre športovcov.
(6)       Na plochu športoviska sa vstupuje v športovej obuvi.


§ 5

(1) Každé zariadenie má mať párny počet šatní. Na každého športovca musí pripadať         minimálne 0,7 m2  nezastavanej podlahovej plochy šatne, primerane pre daný druh športu.
(2) Do umyvárne sa vchádza zo šatne, v umyvárni má pripadať jedna sprchovacia ružica na 4 športovcov a jedno umývadlo  na 10 športovcov.
(3) V umývadlách a sprchách musí byť privedená studená a teplá voda.
(4) Záchody pre športovcov majú byť v blízkosti šatní v počte 1 záchodová misa a 1 pisoár na 10 mužov a 2 záchodové misy na 10 žien. Vstup do záchodov musí byť cez predsienku s umývadlom.
(5) Pri stanovení kapacity záchodov pre divákov je potrebné vychádzať z počtu miest v hľadisku a z predpokladu, že dve tretiny divákov sú muži. Na každých 100 mužov a každých 50 žien sa požaduje jedna záchodová misa a na 50 mužov jeden pisoár. Vstup do záchodov musí byť cez predsieň s umývadlami, pričom jedno umývadlo pripadá na dve misy.
(6) Steny v umyvárňach a záchodoch majú byť obložené keramickým obkladom, podlahy dlaždicami so spádom k vpustiam s protipachovým uzáverom a v umyvárňach je výtokový ventil opatrený ukončením pre nasadenie hadice.
(7) Šatne pre trénerov a rozhodcov musia byť priamo osvetlené a vetrateľné, s vlastnou sprchou a záchodom.
(8) V zariadení musí byť primeraný počet miestností s výlevkou pre upratovačku.
(9) Podľa charakteru a predpokladanej funkcie telovýchovného zariadenia môže orgán verejného zdravotníctva požadovať vyčlenenie miestnosti pre poskytovanie zdravotnej starostlivosti lekárom a poskytovanie ošetrovateľskej starostlivosti sestrou. Uvedený priestor musí byť vybavený materiálno-technicky a personálne minimálne v rozsahu ambulancie telovýchovného lekárstva v súlade s osobitným predpisom[footnoteRef:2]) a musí byť viditeľne označený názvom Ošetrovňa.    [2: ) Vyhláška Ministerstva zdravotníctva Slovenskej republiky č. 428/2006 Z.z. o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení] 






§ 6

Náležitosti prevádzkového poriadku zariadenia

Prevádzkový poriadok zariadenia musí obsahovať:

a) identifikačné údaje prevádzkovateľa zariadenia,
b) druh a spôsob poskytovania služieb, zakázané úkony pri poskytovaní služieb, 
c) podmienky prevádzky a zásady ochrany zdravia návštevníkov a zamestnancov zariadenia,
d) spôsob a frekvenciu upratovania zariadenia,
e) postup pri mechanickej očiste, prípadne dezinfekcii povrchových plôch miestností a zariaďovacích predmetov.
Prevádzkový poriadok zariadenia je sprístupnený na vhodnom a viditeľnom mieste.


§ 7
Prechodné ustanovenie

Prevádzkovateľ zariadenia prevádzkovaného pred nadobudnutím účinnosti tejto vyhlášky, ktoré nespĺňa požiadavky uvedené v § 2 až 5, je povinný splniť ich najneskôr do 1. júna 2010.


§ 8
Účinnosť

Táto vyhláška nadobúda účinnosť ......      2007.

























Príloha 
k vyhláške č. .../2007 Z. z.

Požiadavky na teplotu, výmenu vzduchu a spôsob vetrania priestorov zariadení

	Druh miestnosti
	Operatívna teplota v zimnom období
to (oC)
	Odporučaná intenzita výmeny vzduchu   
 n (h -1)        
	Spôsob vetrania

	Telocvičňa
	16
	3 x
	Prirodzené - priečne Odporúčané nútené vetranie pod tlakom 

	Šatne 
	20
	3 x
	Prirodzené 
Odporúčané nútené vetranie pod tlakom

	Umyvárne 
	23
	6 x
	Prirodzené
Odporúčané nútené vetranie pod tlakom





to - operatívna teplota
n  - odporučaná intenzita výmeny vzduchu    


